Wilhelm Thiele

Wilhelm Thiele (født Wilhelm Isersohn 10. mai 1890 i Wien i Østerrike-Ungarn, død 7. september 1975 i Woodland Hills i California i USA) var en østerriksk filmregissør og manusforfatter. 

Han begynte sin karriere som skuespiller og debuterte på scenen i 1909. Han var aktiv på ulike teaterscener i Østerrike-Ungarn og Tyskland. Rundt 1920 begynte han å vie seg helt til regi og manusforfatterskap. Under eksistensen av Weimar-republikken frem til 1933, hadde han en vellykket karriere i Tyskland som komedieregissør. Hans mest kjente film er den meget suksessrike musikalkomedien Veien til paradis (1930).

Etter nazistenes maktovertakelse i 1933 forlot Thiele, som var av jødisk avstamning, Tyskland. Han kom til USA gjennom korte opphold i England og Østerrike, hvor han begynte å regissere Hollywood-filmer under navnet William Thiele i 1935. På 1950-tallet regisserte han reklamer og TV-serier. Han kom kort tilbake til Vest-Tyskland i 1959 hvor han regisserte to filmer. I 1974 ble han tildelt den tyske æresprisen for film, «Filmband im Gold», og han døde året etter i USA.

Filmografi (i utvalg)
 1928 – Syndens karusell 
 1929 – En modells oplevelser
 1930 – Drømmenes vals 
 1930 – Veien til paradis 1930 – Hans privatsekretær 1931 – Ballet er slutt
 1932 – To hjerter og ett slag
 1943 – Tarzan i ørkenen

Referanser

Eksterne lenker 
 

Østerrikske regissører
Personer fra Wien